מקרה קטרינג

מקרה קטרינג (באנגלית: The Kettering Incident) היא סדרת דרמה אוסטרלית, ששודרה לראשונה בערוץ Showcase של רשת פוקסטל ב-4 ביולי 2016. את הסדרה יצרו ויקטוריה מאדן ווינסטנט שיהן, והכותבים היו ויקטוריה מאדן, לואיז פוקס, קייט שורטלנד ואנדרו נייט. תצוגה מוקדמת של הסדרה נערכה בפסטיבל Dark MoFo בשנת 2015, בו הוקרנו שני פרקים מתוך הסדרה לקהל נבחר בתשעה מוקדים ברחבי טסמניה.

הסדרה צולמה בקטרינג וסביבותיה ובברוני איילנד שבטסמניה. בין המממנים לסדרה היו Screen Australia, Screen Tasmania, פוקסטל ו-BBC Worldwide, והיא פותחה בעזרת ערוץ 4 הבריטי.

תקציב הסדרה היה 15 מיליון דולר, והיא פורסמה כדרמה למבוגרים הראשונה שצולמה בטסמניה. את הסדרה ביימו רוואן וודס וטוני קרביץ. המפיקה בפועל הייתה פני וין. במאי 2017 החל פיתוח של עונה שנייה לסדרה. אבל ביוני 2018 אישרה ויקטוריה מאדן, יוצרת הסדרה, שפוקסטל לא ממשיכה את הסדרה.

תקציר עלילה
אנה מייסי (אליזבת דביקי) עזבה את עיירת הולדתה קטרינג כשהייתה בת 14, זמן קצר אחרי שחברתה הטובה (ואחותה למחצה), ג'יליאן בקסטר, נעלמה בצורה מסתורית. שתי הילדות רכבו על אופניים אל היער מחוץ לקטרינג, שם ראו אורות משונים בשמיים. אחרי שמונה שעות אנה נמצאה לבדה, מפוחדת ומכוסה בדם.

חמש עשרה שנים אחר כך, אנה חוזרת לעיירה ומוצאת שהאנשים שם נאבקים כדי לשרוד. היערות סומנו לכריתת עצים, ומתרחשים עימותים אלימים בין אנשי איכות הסביבה והעובדים מקומיים. הופעתה המחודשת של אנה מעוררת סערה, כאשר נערה אחרת, קלואי הולוויי (סיאנואה סמיט-מקפי) נעלמת בפתאומיות, מה שמניע את אנה לחקור מה באמת קרה בלילה שבו ג'יליאן נעלמה. בכך היא חושפת סודות המאיימים על עתידה של קטרינג.

צוות השחקנים
שחקנים ראשיים
 אליזבת דביקי – אנה מייסי
 מתיו לה נווז – הבלש בריאן דאץ'
 הנרי ניקסון – השוטר פרגוס מקפיידן
 אנתוני פילאן – רוי מייסי
 דיימון גיימיו – ינס יורגנסן
 דמיאן גארווי – מקס הולוויי
 סשה הורלר – ברברה הולוויי
 בראד קנגיסר – אדם הולוויי
 סיאנואה סמיט-מקפי – קלואי הולוויי

שחקני משנה
 סוזי דוהרטי – רנה בקסטר
 קווין מקלסאק – טרוויס קינגסטון
 אליסון וייט – דב ראסל
 טילדה קובהם-הארווי – אלייזה גרייסון
 דילן יאנג – דיין סאליבן
 ניל פיגוט – דומיניק הרולד
 נתן ספנסר – לואיס סאליבן
 מרקוס הנסלי – מיק מקדונלד
 מתיו ברטון – סינגלט ראסל
 מירנדה בנט – ג'יליאן בקסטר
 בן אוקנבולד – קרייג גרייסון
 קייטי רוברטסון – סנדרה האל
 מדיסון בראון – אנה מייסי הילדה
 קריס מקווייד – פיונה מקנזי
 תומאס רידמן – קייד פישר
 מאיה ג'ין – מטילדה ראסל

פרקים

פרסים
שנהפרסקטגוריהזוכים ומועמדיםתוצאה 2015 AWGIE Awards מיני-סדרה טלוויזיונית מקורית ויקי מאדן, אנדרו נייט, קייט שורטלנד ולואיז פוקס  2016 AACTA Awards הצילום הטוב ביותר בטלוויזיה ארי וגנר על הפרק "The Search"  הבימוי הטוב ביותר בטלוויזיה לדרמה או קומדיה רואן וודס על הפרק "Anna"  שחקנית אורחת או שחקנית משנה הטובה ביותר בדרמה טלוויזיונית סשה הורלר  סיאנואה סמיט-מקפי  השחקנית הראשית הטובה ביותר בדרמה טלוויזיונית אליזבת דביקי  פסקול מקורי הטוב ביותר בטלוויזיה מטאו זינגלס ומקס ליאדברט עבור "Anna"  התסריט הטוב ביותר בטלוויזיה ויקטוריה מאדן עבור "Anna"  סרט טלוויזיה או מיני-סדרה הטובים ביותר וינסנט שיהן, ויקטוריה מאדן, אנדרו ווקר  Series Mania Festival פרס מיוחד של צוות השופטים מקרה קטרינג 

קישורים חיצוניים

הערות שוליים

קטגוריה:סדרות דרמה אוסטרליות
קטגוריה:תוכניות טלוויזיה שעלו לשידור בשנות ה-2010